钦定古今图书集成/明伦汇编/闺媛典/第077卷 > 司文英妻禹氏
## 钦定古今图书集成/明伦汇编/闺媛典/第077卷 > 司文英妻禹氏

按《开封府志》：“禹氏，增生司文英妻。崇祯末，岁大荒疫，
其兄嫂相继殁，遗二孤侄嘱氏抚养。翁姑皆病，氏奉
汤药，废寝食，形体骨立。寻翁姑亦丧，夫复病，氏代为
营葬。越一载，闯寇四起，邑令周某据守摩天寨，扼贼
险要。以文英精骑射，有胆略，日令相随守寨，氏自掌
家务，与夫馈食。贼猝至，骂贼齿刃死。”